ระเบียบคณะกรรมการกำกับและส่งเสริมการประกอบธุรกิจประกันภัยระเบียบคณะกรรมการกำกับและส่งเสริมการประกอบธุรกิจประกันภัยว่าด้วยการเบิกจ่ายการเก็บรักษา การจัดการกองทุน และค่าใช้จ่ายในการดำเนินงานของกองทุนทดแทนผู้ประสบภัยพ.ศ.๒๕๕๒[๑] ด้วยพระราชบัญญัติคณะกรรมการกำกับและส่งเสริมการประกอบธุรกิจประกันภัยพ.ศ. ๒๕๕๐ บัญญัติให้คณะกรรมการกำกับและส่งเสริมการประกอบธุรกิจประกันภัยเป็นผู้ออกระเบียบเกี่ยวกับการเบิกจ่าย การเก็บรักษาการจัดการกองทุนและค่าใช้จ่ายในการดำเนินงานของกองทุนทดแทนผู้ประสบภัยแทนรัฐมนตรีว่าการกระทรวงพาณิชย์ประกอบกับการดำรงตำแหน่งของบุคคลที่เกี่ยวข้องได้เปลี่ยนแปลงไปอันมีผลกระทบต่อการดำเนินการตามระเบียบกระทรวงพาณิชย์ว่าด้วยการเบิกจ่ายการเก็บรักษาการจัดการกองทุนและค่าใช้จ่ายในการดำเนินงานของกองทุนทดแทนผู้ประสบภัยจากรถ พ.ศ.๒๕๔๓ ดังนั้น เพื่อให้การดำเนินการของกองทุนทดแทนผู้ประสบภัยเป็นไปอย่างต่อเนื่อง อาศัยอำนาจตามความในมาตรา๓๔ วรรคสาม แห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕ซึ่งแก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่ ๓) พ.ศ.๒๕๔๐ ประกอบมาตรา ๓ (๓)แห่งพระราชบัญญัติคณะกรรมการกำกับและส่งเสริมการประกอบธุรกิจประกันภัย พ.ศ. ๒๕๕๐คณะกรรมการกำกับและส่งเสริมการประกอบธุรกิจประกันภัยโดยความเห็นชอบของกระทรวงการคลัง ได้วางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการกำกับและส่งเสริมการประกอบธุรกิจประกันภัยว่าด้วยการเบิกจ่าย การเก็บรักษา การจัดการกองทุนและค่าใช้จ่ายในการดำเนินงานของกองทุนทดแทนผู้ประสบภัยพ.ศ. ๒๕๕๒ข้อ ๒ ระเบียบนี้ให้ใช้บังคับตั้งแต่วันที่ ๑พฤศจิกายน พ.ศ. ๒๕๕๐ เป็นต้นไปข้อ ๓ ในระเบียบนี้บริษัท หมายความว่าบริษัทตามกฎหมายว่าด้วยการประกันวินาศภัยที่ได้รับอนุญาตให้ประกอบกิจการประเภทประกันภัยรถกองทุน หมายความว่ากองทุนทดแทนผู้ประสบภัยสำนักงาน หมายความว่าสำนักงานกองทุนทดแทนผู้ประสบภัย สำนักงานกองทุนทดแทนผู้ประสบภัยภาคสำนักงานกองทุนทดแทนผู้ประสบภัยเขต หรือสำนักงานกองทุนทดแทนผู้ประสบภัยจังหวัดเจ้าหน้าที่การเงิน หมายความว่าหัวหน้าฝ่ายการเงินหรือตำแหน่งอื่นซึ่งปฏิบัติงานลักษณะเช่นเดียวกันกับหัวหน้าฝ่ายการเงินและให้หมายความรวมถึงเจ้าหน้าที่ผู้ทำหน้าที่รับจ่ายเงินของสำนักงานด้วยตู้นิรภัย หมายความว่ากำปั่นตู้เหล็ก หรือหีบเหล็กอันมั่นคงซึ่งใช้สำหรับเก็บรักษาเงินของสำนักงานหลักฐานการจ่าย หมายความว่าหลักฐานซึ่งแสดงว่าได้มีการจ่ายเงินให้แก่เจ้าหนี้หรือผู้รับเงินตามข้อผูกพันแล้วใบสำคัญคู่จ่าย หมายความว่าหลักฐานการจ่ายที่เป็นใบเสร็จรับเงินหลักฐานของธนาคารแสดงการจ่ายเงินให้แก่เจ้าหนี้หรือหลักฐานการนำเงินเข้าบัญชีเงินฝากธนาคารใบเสร็จรับเงิน หมายความว่าหลักฐานการรับเงินที่สำนักงานออกให้แก่ผู้ชำระเงินและลักษณะใบเสร็จรับเงินให้เป็นไปตามระเบียบที่กระทรวงการคลังกำหนดคณะกรรมการ หมายความว่าคณะกรรมการกำกับและส่งเสริมการประกอบธุรกิจประกันภัยนายทะเบียน หมายความว่าเลขาธิการคณะกรรมการกำกับและส่งเสริมการประกอบธุรกิจประกันภัยหรือผู้ซึ่งเลขาธิการคณะกรรมการกำกับและส่งเสริมการประกอบธุรกิจประกันภัยมอบหมายโดยประกาศในราชกิจจานุเบกษาเลขาธิการ หมายความว่าเลขาธิการคณะกรรมการกำกับและส่งเสริมการประกอบธุรกิจประกันภัยข้อ ๔ ให้เลขาธิการรักษาการตามระเบียบนี้หมวด๑ข้อความทั่วไป ข้อ ๕ กองทุนมีวัตถุประสงค์เพื่อเป็นทุนสำหรับจ่ายค่าเสียหายเบื้องต้นให้แก่ผู้ประสบภัยจากรถเมื่อมีกรณีตามมาตรา๒๓และเป็นค่าใช้จ่ายในการบริหารและค่าใช้จ่ายอื่นของสำนักงานในการดำเนินการตามพระราชบัญญัติคุ้มครองผู้ประสบภัยจากรถพ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่๔) พ.ศ. ๒๕๕๐ข้อ ๖ กองทุนประกอบด้วยเงินหรือทรัพย์สินตามมาตรา๓๓ แห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕ซึ่งแก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่ ๓) พ.ศ.๒๕๔๐(๑) เงินทุนประเดิมที่รัฐบาลจัดสรรให้(๒)เงินที่บริษัทจ่ายสมทบตามหลักเกณฑ์ที่กำหนดตามมาตรา ๓๖และเงินเพิ่มที่ได้รับตามมาตรา ๓๖ ทวิ(๓)เงินอุดหนุนที่รัฐบาลจัดสรรให้จากงบประมาณรายจ่ายประจำปี(๔) เงินหรือทรัพย์สินที่ได้มาตามมาตรา ๒๘ มาตรา๓๐ มาตรา ๓๑ หรือมาตรา ๓๒(๕) เงินหรือทรัพย์สินที่มีผู้อุทิศให้(๖) ดอกผลของเงินกองทุน(๗) เงินที่ได้จากการขายทรัพย์สินที่ได้มาตาม (๔)และ (๕)(๘) เงินรายได้อื่น ๆหมวด๒การรับเงิน ข้อ ๗ การรับเงินเข้ากองทุนให้รับได้โดยวิธีอย่างใดอย่างหนึ่งต่อไปนี้(๑) รับเป็นเงินสด หรือเช็ค หรือดร๊าฟ(๒)โดยทางธนาคารตามแบบและวิธีการที่คณะกรรมการกำหนดข้อ ๘ เช็คที่จะรับทุกกรณีต้องมีลักษณะและเงื่อนไขดังนี้(๑)สั่งจ่ายแก่สำนักงานและต้องมิใช่เช็คโอนด้วยสลักหลัง(๒) มีรายการครบถ้วนตามมาตรา ๙๘๘ แห่งประมวลกฎหมายแพ่งและพาณิชย์และห้ามมิให้รับเช็คลงวันที่ล่วงหน้า(๓)เป็นเช็คของบุคคลหรือนิติบุคคลที่เข้ามาผูกพันกับการจ่ายเงินแก่สำนักงานโดยตรงเท่านั้น(๔) เป็นเช็คที่เรียกเก็บได้ ณธนาคารในท้องที่ที่สำนักงานซึ่งระบุเป็นผู้รับเงินตามเช็คตั้งอยู่เท่านั้น(๕) เป็นเช็คขีดคร่อม และขีดฆ่าคำว่า ผู้ถือข้อ ๙ การเรียกเก็บเงินสมทบจากบริษัท ตามมาตรา ๓๓(๒) แห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕ซึ่งแก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่ ๓) พ.ศ.๒๕๔๐ ให้เป็นไปตามหลักเกณฑ์และวิธีการที่กำหนดในกฎกระทรวงสำหรับการรับเงินหรือทรัพย์สินตามมาตรา ๓๓ (๔)(๕) (๖) (๗) และ (๘) แห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕ให้เป็นไปตามแบบและวิธีการที่เลขาธิการกำหนดการรับเงินทุกประเภท ยกเว้นเงินงบประมาณแผ่นดินจะต้องออกใบเสร็จรับเงินไว้เป็นหลักฐานข้อ ๑๐ เมื่อเลขาธิการพิจารณาอนุมัติแผนงานงานโครงการ กิจกรรม งบประมาณรายจ่ายของกองทุนตามที่ได้จัดสรรแล้วให้สำนักงานกองทุนทดแทนผู้ประสบภัยดำเนินการเบิกเงินหรือโอนเงินให้แก่หน่วยงานนั้นหมวด๓การจ่ายเงิน ข้อ ๑๑ การจ่ายเงินกองทุนให้จ่ายได้ในกรณีต่อไปนี้(๑)จ่ายเป็นค่าเสียหายเบื้องต้นแก่ผู้ประสบภัยตามมาตรา ๒๓แห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕ซึ่งแก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่ ๔) พ.ศ.๒๕๕๐ ตามหลักเกณฑ์และวิธีการที่กำหนดในกฎกระทรวง(๒) จ่ายเป็นค่าใช้จ่ายในการบริหารงานและค่าใช้จ่ายอื่นของสำนักงานในการดำเนินการตามพระราชบัญญัติคุ้มครองผู้ประสบภัยจากรถพ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่๔) พ.ศ. ๒๕๕๐ ตามที่เลขาธิการเห็นชอบ(๓) จ่ายเป็นค่าใช้จ่ายในการดำเนินการตามพระราชบัญญัตินี้เช่น ค่าใช้จ่ายในการดำเนินคดีติดตามคดี การดำเนินการยึดอายัดการขายทอดตลาดทรัพย์สิน ค่าใช้จ่ายในการฟ้องไล่เบี้ยหรือเรียกเงินคืนกองทุนและค่าใช้จ่ายสนับสนุนการกำกับดูแลนโยบาย การปฏิบัติและการบังคับใช้กฎหมายว่าด้วยพระราชบัญญัติคุ้มครองผู้ประสบภัยจากรถ(๔)ค่าเบี้ยประชุมของคณะกรรมการคุ้มครองผู้ประสบภัยจากรถและคณะอนุกรรมการที่คณะกรรมการคุ้มครองผู้ประสบภัยจากรถแต่งตั้งให้ได้รับเบี้ยประชุมเป็นรายเดือนเฉพาะในเดือนที่ได้ร่วมประชุมในอัตราดังนี้(ก) ประธานกรรมการ ๕,๐๐๐บาท(ข) รองประธานกรรมการและประธานอนุกรรมการ ๔,๕๐๐บาท(ค)กรรมการและอนุกรรมการ ๔,๐๐๐บาทค่าใช้จ่ายตามข้อ ๑๑ (๒) (๓)ให้จ่ายตามระเบียบข้อบังคับที่คณะกรรมการกำหนดให้สำนักงานกองทุนทดแทนผู้ประสบภัยจัดทำประมาณการรายรับ- รายจ่ายประจำปีของกองทุนเสนอคณะกรรมการ เพื่อพิจารณาอนุมัติภายในเดือนมิถุนายนทุกปีสำหรับการทำงบประมาณปีถัดไปหมวด๔การอนุมัติเบิกจ่ายเงิน ข้อ ๑๒ ให้บุคคลต่อไปนี้เป็นผู้มีอำนาจอนุมัติการจ่ายเงินตามข้อ ๑๑(๑) สำนักงานกองทุนทดแทนผู้ประสบภัยให้เป็นอำนาจของเลขาธิการหรือพนักงานของสำนักงานคณะกรรมการกำกับและส่งเสริมการประกอบธุรกิจประกันภัยผู้ซึ่งเลขาธิการมอบหมาย(๒) สำนักงานกองทุนทดแทนผู้ประสบภัยภาค หรือเขตหรือจังหวัดให้เป็นอำนาจของผู้อำนวยการสำนักงานคณะกรรมการกำกับและส่งเสริมการประกอบธุรกิจประกันภัยภาคหรือเขต หรือจังหวัด หรือพนักงานของสำนักงานคณะกรรมการกำกับและส่งเสริมการประกอบธุรกิจประกันภัยผู้ซึ่งเลขาธิการมอบหมายข้อ ๑๓ การอนุมัติการจ่ายเงินตามข้อ ๑๒ให้ผู้มีอำนาจในการอนุมัติจ่ายเงินลงลายมือชื่อในหลักฐานการจ่ายหรือใบสำคัญคู่จ่ายหรือหลักฐานการขอรับชำระหนี้ทุกฉบับหรือลงลายมือชื่อในงบหน้าหลักฐานการจ่ายหรือใบสำคัญคู่จ่ายก็ได้ข้อ ๑๔ การจ่ายเงินจะต้องมีหลักฐานการจ่ายไว้เพื่อประโยชน์ในการตรวจสอบการจ่ายเงินรายใดซึ่งตามลักษณะไม่อาจเรียกใบเสร็จรับเงินจากผู้รับเงินได้ให้ผู้รับเงินลงชื่อรับเงินในใบสำคัญรับเงิน เพื่อเป็นหลักฐานการจ่ายข้อ ๑๕ การจ่ายเงินให้แก่ผู้รับเงินทุกรายจะต้องมีการบันทึกรายการจ่ายเงินนั้นไว้ในบัญชีเงินสดหรือบัญชีเงินฝากธนาคารแล้วแต่กรณีในวันที่จ่ายเงินนั้นข้อ ๑๖ ห้ามมิให้เจ้าหน้าที่การเงินเรียกใบสำคัญคู่จ่ายหรือให้ผู้รับเงินลงลายมือชื่อรับเงินในหลักฐานการจ่ายเงินโดยที่ยังมิได้มีการจ่ายเงินให้แก่ผู้ประสบภัยหรือผู้มีสิทธิรับเงินหมวด๕การเก็บรักษาเงิน ข้อ ๑๗ ให้กองทุนทดแทนผู้ประสบภัยเปิดบัญชีเงินฝากธนาคารที่เป็นรัฐวิสาหกิจหรือธนาคารพาณิชย์ ดังนี้๑๗.๑ สำนักงานกองทุนทดแทนผู้ประสบภัยให้เปิดบัญชี ๓ บัญชี คือ(๑) บัญชีออมทรัพย์ ใช้ชื่อบัญชีว่า เงินกองทุนทดแทนผู้ประสบภัยบัญชีที่ ๑ เพื่อการรับเงินตามข้อ ๖เข้ากองทุนและเพื่อโอนเข้าบัญชี เงินกองทุนทดแทนผู้ประสบภัย บัญชีที่๒ และหรือเพื่อโอนเข้าบัญชี เงินกองทุนทดแทนผู้ประสบภัยภาคบัญชีที่๑ และหรือเพื่อโอนเข้าบัญชี เงินกองทุนทดแทนผู้ประสบภัยเขตบัญชีที่๑ และหรือเพื่อโอนเข้าบัญชี เงินกองทุนทดแทนผู้ประสบภัยจังหวัดบัญชีที่๑ และหรือเพื่อโอนเข้าบัญชีสถาบันการเงินที่คณะกรรมการเห็นชอบ(๒) บัญชีกระแสรายวัน ใช้ชื่อบัญชีว่า เงินกองทุนทดแทนผู้ประสบภัยบัญชีที่ ๒ เพื่อการจ่ายเงินของกองทุนตามข้อ ๑๑(๓) บัญชีเงินฝากประจำ ใช้ชื่อบัญชีว่า เงินกองทุนทดแทนผู้ประสบภัยฝากประจำภายหลังจากการจัดสรรเงินบัญชี เงินกองทุนทดแทนผู้ประสบภัยบัญชีที่ ๑ เพื่อโอนเข้าบัญชี เงินกองทุนทดแทนผู้ประสบภัยบัญชีที่ ๒ หรือบัญชี เงินกองทุนทดแทนผู้ประสบภัยภาคบัญชีที่๑ หรือบัญชี เงินกองทุนทดแทนผู้ประสบภัยเขตบัญชีที่๑ หรือบัญชี เงินกองทุนทดแทนผู้ประสบภัยจังหวัดบัญชีที่๑๑๗.๒ สำนักงานกองทุนทดแทนผู้ประสบภัยเขตให้เปิดบัญชี ๓ บัญชี คือ(๑) บัญชีออมทรัพย์ ใช้ชื่อบัญชีว่า เงินกองทุนทดแทนผู้ประสบภัยเขต...บัญชีที่๑ เพื่อการรับเงินของสำนักงานและเพื่อการรับโอนเงินจากบัญชีเงินกองทุนทดแทนผู้ประสบภัย บัญชีที่ ๑เพื่อโอนเงินเข้าบัญชี เงินกองทุนทดแทนผู้ประสบภัยเขตบัญชีที่๒ และเพื่อโอนเงินเข้าบัญชี เงินกองทุนทดแทนผู้ประสบภัยเขตบัญชีที่๓ ในกรณีเป็นการโอนเงินดอกผลของเงินกองทุนตามข้อ ๖ (๖)(๒) บัญชีกระแสรายวัน ใช้ชื่อบัญชีว่า เงินกองทุนทดแทนผู้ประสบภัยเขตบัญชีที่๒ เพื่อการจ่ายเงินตามข้อ ๑๑(๓) บัญชีออมทรัพย์ ใช้ชื่อบัญชีว่า เงินกองทุนทดแทนผู้ประสบภัยเขตบัญชีที่๓ เพื่อการรับเงินตามข้อ ๖ (๔) (๕) (๖) (๗) และ (๘)และเพื่อโอนเข้าบัญชี เงินกองทุนทดแทนผู้ประสบภัย บัญชีที่ ๑โดยจะหักไว้เพื่อการใด ๆ ไม่ได้ทั้งสิ้น๑๗.๓ สำนักงานกองทุนทดแทนผู้ประสบภัยจังหวัดให้เปิดบัญชี ๓ บัญชี คือ(๑) บัญชีออมทรัพย์ ใช้ชื่อว่า เงินกองทุนทดแทนผู้ประสบภัยจังหวัดบัญชีที่๑ เพื่อการรับเงินของสำนักงานและเพื่อการรับโอนเงินจากบัญชีเงินกองทุนทดแทนผู้ประสบภัย บัญชีที่ ๑เพื่อโอนเงินเข้าบัญชี เงินกองทุนทดแทนผู้ประสบภัยจังหวัดบัญชีที่๒ และเพื่อโอนเงินเข้าบัญชี เงินกองทุนทดแทนผู้ประสบภัยจังหวัดบัญชีที่๓ ในกรณีเป็นการโอนเงินดอกผลของเงินกองทุนตามข้อ ๖ (๖)(๒) บัญชีกระแสรายวัน ใช้ชื่อบัญชีว่า เงินกองทุนทดแทนผู้ประสบภัยจังหวัดบัญชีที่๒ เพื่อการจ่ายเงินตามข้อ ๑๑(๓) บัญชีออมทรัพย์ ใช้ชื่อบัญชีว่า เงินกองทุนทดแทนผู้ประสบภัยจังหวัดบัญชีที่๓ เพื่อการรับเงินตามข้อ ๖ (๔) (๕) (๖) (๗) และ (๘)และเพื่อโอนเข้าบัญชี เงินกองทุนทดแทนผู้ประสบภัย บัญชีที่ ๑โดยจะหักไว้เพื่อการใด ๆ ไม่ได้ทั้งสิ้น๑๗.๔ สำนักงานกองทุนทดแทนผู้ประสบภัยภาคให้เปิดบัญชี ๓ บัญชี คือ(๑) บัญชีออมทรัพย์ ใช้ชื่อบัญชีว่า เงินกองทุนทดแทนผู้ประสบภัยภาคบัญชีที่๑ เพื่อการรับเงินของสำนักงานและเพื่อการรับโอนเงินจากบัญชีเงินกองทุนทดแทนผู้ประสบภัย บัญชีที่ ๑เพื่อโอนเงินเข้าบัญชี เงินกองทุนทดแทนผู้ประสบภัยภาคบัญชีที่๒ และเพื่อโอนเงินเข้าบัญชี เงินกองทุนทดแทนผู้ประสบภัยภาคบัญชีที่๓ ในกรณีเป็นการโอนเงินดอกผลของเงินกองทุนตาม ข้อ ๖ (๖)(๒) บัญชีกระแสรายวัน ใช้ชื่อบัญชีว่า เงินกองทุนทดแทนผู้ประสบภัยภาคบัญชีที่๒ เพื่อการจ่ายเงินตามข้อ ๑๑(๓) บัญชีออมทรัพย์ ใช้ชื่อบัญชีว่า เงินกองทุนทดแทนผู้ประสบภัยภาคบัญชีที่๓ เพื่อการรับเงินตามข้อ ๖ (๔) (๕) (๖) (๗) และ (๘) และเพื่อโอนเข้าบัญชีเงินกองทุนทดแทนผู้ประสบภัย บัญชีที่ ๑โดยจะหักไว้เพื่อการใด ๆ ไม่ได้ทั้งสิ้นข้อ ๑๘ บรรดาเงินรายรับทั้งปวงของกองทุนที่สำนักงานกองทุนทดแทนผู้ประสบภัยสำนักงานกองทุนทดแทนผู้ประสบภัยภาคสำนักงานกองทุนทดแทนผู้ประสบภัยเขต หรือสำนักงานกองทุนทดแทนผู้ประสบภัยจังหวัดได้รับตามมาตรา๓๓ แห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕ซึ่งแก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่ ๓) พ.ศ.๒๕๔๐ ให้นำส่งเข้าบัญชี เงินกองทุนทดแทนผู้ประสบภัยภาคบัญชีที่๓ เงินกองทุนทดแทนผู้ประสบภัยเขตบัญชีที่๓ หรือ เงินกองทุนทดแทนผู้ประสบภัยจังหวัดบัญชีที่๓ ทั้งสิ้นภายในระยะเวลาที่กำหนด โดยจะหักไว้เพื่อการใด ๆไม่ได้เมื่อสำนักงานกองทุนทดแทนผู้ประสบภัยภาคสำนักงานกองทุนทดแทนผู้ประสบภัยเขต หรือสำนักงานกองทุนทดแทนผู้ประสบภัยจังหวัดนำเงินเข้าบัญชี เงินกองทุนทดแทนผู้ประสบภัยภาคบัญชีที่๓ เงินกองทุนทดแทนผู้ประสบภัยเขตบัญชีที่๓ หรือบัญชี เงินกองทุนทดแทนผู้ประสบภัยจังหวัดบัญชีที่๓ แล้ว ให้โอนเงินดังกล่าวเข้าบัญชี เงินกองทุนทดแทนผู้ประสบภัยบัญชีที่ ๑ ภายในวันสิ้นเดือนของเดือนที่รับเงินแต่หากวันใดมียอดเงินในบัญชีเกินกว่าจำนวน ๑๐,๐๐๐บาท ให้นำเข้าบัญชี เงินกองทุนทดแทนผู้ประสบภัยบัญชีที่ ๑ภายในวันที่รับเงินนั้น หรืออย่างช้าภายในวันทำการถัดไปข้อ ๑๙ ให้สำนักงานมีเงินสดเพื่อทดรองจ่ายภายในวงเงินตามที่เลขาธิการกำหนดโดยเบิกเงินจากบัญชีเงินกองทุนทดแทนผู้ประสบภัย บัญชีที่ ๒หรือบัญชี เงินกองทุนทดแทนผู้ประสบภัยภาคบัญชีที่๒ หรือบัญชี เงินกองทุนทดแทนผู้ประสบภัยเขตบัญชีที่๒ หรือบัญชี เงินกองทุนทดแทนผู้ประสบภัยจังหวัดบัญชีที่๒หมวด๖การสั่งจ่าย ข้อ ๒๐ การจ่ายเงินค่าเสียหายเบื้องต้นแก่ผู้ประสบภัยตามระเบียบนี้ให้จ่ายเป็นเงินสดหรือเช็ค หรือโอนทางธนาคาร หรืออื่น ๆ ตามที่เลขาธิการเห็นชอบข้อ ๒๑ การเขียนเช็คสั่งจ่ายเงินให้เขียนสั่งจ่ายในนามผู้มีสิทธิรับเงิน ตามที่กำหนดไว้ในข้อ ๑๑ และขีดฆ่าคำว่า ผู้ถือข้อ ๒๒ การสั่งจ่ายเงินกองทุนให้กระทำ ดังนี้(๑) การสั่งจ่ายเงินจากบัญชี เงินกองทุนทดแทนผู้ประสบภัยบัญชีที่ ๑ ให้ทำได้แต่เฉพาะเพื่อนำเงินเข้าบัญชี เงินกองทุนทดแทนผู้ประสบภัยบัญชีที่ ๒ หรือบัญชี เงินกองทุนทดแทนผู้ประสบภัยภาค...บัญชีที่๑ หรือบัญชี เงินกองทุนทดแทนผู้ประสบภัยเขต...บัญชีที่๑ หรือบัญชี เงินกองทุนทดแทนผู้ประสบภัยจังหวัด...บัญชีที่๑ หรือบัญชี เงินกองทุนทดแทนผู้ประสบภัยฝากประจำหรือบัญชีสถาบันการเงินที่เลขาธิการเห็นชอบ(๒) การสั่งจ่ายเงินจากบัญชี เงินกองทุนทดแทนผู้ประสบภัยฝากประจำให้ทำได้แต่เฉพาะเพื่อนำเงินเข้าบัญชี เงินกองทุนทดแทนผู้ประสบภัยบัญชีที่ ๑ หรือบัญชีสถาบันการเงินที่เลขาธิการเห็นชอบ(๓) การสั่งจ่ายเงินจากบัญชี เงินกองทุนทดแทนผู้ประสบภัยเขต.บัญชีที่๑ จะทำได้แต่เฉพาะเพื่อนำเงินเข้าบัญชี เงินกองทุนทดแทนผู้ประสบภัยเขตบัญชีที่๒ เว้นแต่ การโอนเงินดอกผลเงินกองทุนตามข้อ ๖ (๖)ที่เกิดจากบัญชี เงินกองทุนทดแทนผู้ประสบภัยเขตบัญชีที่๑ ให้ทำได้แต่เฉพาะเพื่อนำเงินเข้าบัญชี เงินกองทุนทดแทนผู้ประสบภัยเขตบัญชีที่๓ เท่านั้น(๔) การสั่งจ่ายเงินจากบัญชี เงินกองทุนทดแทนผู้ประสบภัยจังหวัด.บัญชีที่๑ ให้ทำได้แต่เฉพาะเพื่อนำเงินเข้าบัญชี เงินกองทุนทดแทนผู้ประสบภัยจังหวัดบัญชีที่๒ เว้นแต่ การโอนเงินดอกผลเงินกองทุนตามข้อ ๖ (๖)ที่เกิดจากบัญชี เงินกองทุนทดแทนผู้ประสบภัยจังหวัดบัญชีที่๑ ให้ทำได้แต่เฉพาะเพื่อนำเงินเข้าบัญชี เงินกองทุนทดแทนผู้ประสบภัยจังหวัดบัญชีที่๓ เท่านั้น(๕) การจ่ายเงินจากบัญชี เงินกองทุนทดแทนผู้ประสบภัยภาคบัญชีที่๓ เงินกองทุนทดแทนผู้ประสบภัยเขตบัญชีที่๓ หรือบัญชี เงินกองทุนทดแทนผู้ประสบภัยจังหวัดบัญชีที่๓ ให้ทำได้แต่เฉพาะเพื่อนำเข้าบัญชี เงินกองทุนทดแทนผู้ประสบภัยบัญชีที่ ๑ เท่านั้น(๖) การสั่งจ่ายเงินจากบัญชี เงินกองทุนทดแทนผู้ประสบภัยภาคบัญชีที่๑ ให้ทำได้แต่เฉพาะเพื่อนำเงินเข้าบัญชี เงินกองทุนทดแทนผู้ประสบภัยภาคบัญชีที่๒ เว้นแต่ การโอนเงินดอกผลเงินกองทุนตามข้อ ๖ (๖)ที่เกิดจากบัญชี เงินกองทุนทดแทนผู้ประสบภัยภาคบัญชีที่๑ ให้ทำได้แต่เฉพาะเพื่อนำเงินเข้าบัญชี เงินกองทุนทดแทนผู้ประสบภัยภาคบัญชีที่๓ เท่านั้นข้อ ๒๓ การสั่งจ่ายเงินกองทุน ให้ปฏิบัติดังนี้(๑) การสั่งจ่ายเงินจากบัญชี เงินกองทุนทดแทนผู้ประสบภัยบัญชีที่ ๑ และ บัญชีเงินกองทุนทดแทนผู้ประสบภัยฝากประจำต้องมีผู้ลงลายมือชื่อร่วมกันสองฝ่าย ฝ่ายละ ๑ คน คือ เลขาธิการ รองเลขาธิการหรือผู้ช่วยเลขาธิการฝ่ายหนึ่ง กับพนักงานสำนักงานคณะกรรมการกำกับและส่งเสริมการประกอบธุรกิจประกันภัยที่ดำรงตำแหน่งในระดับพนักงานปฏิบัติงานอาวุโสหรือเจ้าหน้าที่ขึ้นไป(๒) การสั่งจ่ายเงินจากบัญชี เงินกองทุนทดแทนผู้ประสบภัยบัญชีที่ ๒ ต้องมีผู้ลงลายมือชื่อในเช็ค ๒ คนซึ่งต้องเป็นพนักงานของสำนักงานคณะกรรมการกำกับและส่งเสริมการประกอบธุรกิจประกันภัยที่ดำรงตำแหน่งในระดับพนักงานปฏิบัติงานอาวุโสหรือเจ้าหน้าที่ขึ้นไป(๓) การสั่งจ่ายเงินจากบัญชี เงินกองทุนทดแทนผู้ประสบภัยภาคบัญชีที่๑ บัญชี เงินกองทุนทดแทนผู้ประสบภัยภาคบัญชีที่๒ บัญชี เงินกองทุนทดแทนผู้ประสบภัยภาคบัญชีที่๓ บัญชี เงินกองทุนทดแทนผู้ประสบภัยเขตบัญชีที่๑ บัญชี เงินกองทุนทดแทนผู้ประสบภัยเขตบัญชีที่๒ บัญชี เงินกองทุนทดแทนผู้ประสบภัยเขตบัญชีที่๓ บัญชี เงินกองทุนทดแทนผู้ประสบภัยจังหวัดบัญชีที่๑ บัญชี เงินกองทุนทดแทนผู้ประสบภัยจังหวัดบัญชีที่๒ บัญชี เงินกองทุนทดแทนผู้ประสบภัยจังหวัดบัญชีที่๓ ต้องมีพนักงานของสำนักงานคณะกรรมการกำกับและส่งเสริมการประกอบธุรกิจประกันภัยผู้ซึ่งเลขาธิการมอบหมายเป็นนายทะเบียนลงลายมือชื่อร่วมกับพนักงานของสำนักงานคณะกรรมการกำกับและส่งเสริมการประกอบธุรกิจประกันภัยที่ดำรงตำแหน่งในระดับพนักงานปฏิบัติงานอาวุโสหรือเจ้าหน้าที่ขึ้นไปอีก๑ คนหมวด๗การบัญชี ข้อ ๒๔ การจัดทำบัญชีของกองทุนให้เป็นไปตามมาตรฐานการจัดทำบัญชีสำหรับหน่วยงานภาครัฐตามที่กระทรวงการคลังกำหนดข้อ ๒๕ การปิดบัญชีให้กระทำปีละครั้งตามปีปฏิทินและให้จัดทำงบการเงินพร้อมทั้งรายละเอียดประกอบภายในระยะเวลา ๙๐ วันนับแต่วันสิ้นปีบัญชี ส่งสำนักงานการตรวจเงินแผ่นดินหรือผู้สอบบัญชีอิสระที่สำนักงานการตรวจเงินแผ่นดินให้ความเห็นชอบตรวจสอบและเมื่อสำนักงานการตรวจเงินแผ่นดินหรือผู้สอบบัญชีอิสระที่สำนักงานการตรวจเงินแผ่นดินให้ความเห็นชอบรับรองแล้วให้ส่งสำเนางบการเงินดังกล่าวให้สำนักงบประมาณและกรมบัญชีกลางเพื่อทราบต่อไปเพื่อประโยชน์ในการจัดทำงบการเงินในภาพรวมของสำนักงานกองทุนผู้ประสบภัยและงบการเงินในภาพรวมของแผ่นดินให้สำนักงานกองทุนทดแทนผู้ประสบภัยจัดส่งข้อมูลทางบัญชีของกองทุนเข้าสู่ระบบการบริหารการเงินการคลังภาครัฐด้วยระบบอิเล็คทรอนิกส์(GFMIS) ตามวิธีการที่กรมบัญชีกลางกำหนดข้อ ๒๖ ทุกสิ้นเดือนให้สำนักงานกองทุนทดแทนผู้ประสบภัยภาค สำนักงานกองทุนทดแทนผู้ประสบภัยเขตและสำนักงานกองทุนทดแทนผู้ประสบภัยจังหวัด จัดทำรายงานการรับจ่ายเงินและหรืออื่น ๆส่งให้สำนักงานกองทุนทดแทนผู้ประสบภัย ภายในวันที่ ๑๕ ของเดือนถัดไปและจัดทำงบการเงินของปีที่ล่วงมาแล้ว ส่งสำนักงานกองทุนทดแทนผู้ประสบภัยภายใน ๓๐วัน นับแต่วันสิ้นปีบัญชีข้อ ๒๗ ให้มีการตรวจสอบภายในเกี่ยวกับการดำเนินงานการเงินและบัญชีของกองทุนและรายงานผลการตรวจสอบให้คณะกรรมการกำกับและส่งเสริมการประกอบธุรกิจประกันภัยทราบอย่างน้อยปีละครั้งข้อ ๒๘ ลูกหนี้ที่ต้องรับผิดชอบคืนเงินค่าเสียหายเบื้องต้นแก่กองทุนผู้ประสบภัยเมื่อได้ดำเนินการไล่เบี้ยเรียกคืนจนถึงที่สุดแล้วก็ให้จำหน่ายออกจากบัญชีเป็นหนี้สูญโดยเลขาธิการหรือผู้ที่ได้รับมอบหมายเป็นผู้อนุมัติ หากปรากฏตามกรณีใดกรณีหนึ่งดังต่อไปนี้๑. ลูกหนี้ไม่อยู่ในฐานะที่ชำระหนี้ได้๒. ไม่สามารถติดตามตัวบุคคลที่ต้องรับผิดได้๓. หนี้นั้นหมดอายุความในการใช้สิทธิเรียกร้อง๔. หนี้นั้นพ้นระยะเวลาสิบปีนับแต่วันที่ออกคำสั่งให้ชดใช้เงิน๕. การดำเนินการไล่เบี้ยเรียกคืนไม่คุ้มกับค่าใช้จ่ายที่ต้องเสียไปหมวด๘เบ็ดเตล็ด ข้อ ๒๙ วิธีปฏิบัติอื่นใดนอกจากที่กำหนดไว้แล้วในระเบียบนี้ให้เสนอคณะกรรมการพิจารณาอนุมัติแต่ละกรณีไปให้ไว้ณ วันที่ ๑๘ กุมภาพันธ์ พ.ศ. ๒๕๕๒ศุภรัตน์ควัฒน์กุลปลัดกระทรวงการคลังประธานคณะกรรมการกำกับและส่งเสริมการประกอบธุรกิจประกันภัยปริยานุช/ผู้จัดทำ๔พฤษภาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๖๑ ง/หน้า ๖/๒๔ เมษายน ๒๕๕๒